Rixmê abluqaya polîsan xeylê cayanê Mersîn de Roşanê Ganebîyayîşî ame pîrozkerdene.
27ê Teşrîna peyêne ra heta 30ê menge Akdenîz, Tarsus, Toroslar û Yenîşehîr de aktîvîteye cîya cîyayî ameye viraştene.
Ciwanan dêsanê mehlayan de derheqê serkewtişê PKKyî nuşteyî nuştî û  bi fîşeganê hewayîyî û sloganan serragêrayîşê 40. yê PKKyî pîroz kerd.
Ciwanî kuçeyanê mîyanênan de raye ra şîyî û bi slogananê “Bijî Serok Apo” numayîşê fîşeganê hewayîyan viraştî.
Cayo ke aktîvîte tede amî viraştene hetê polîsan ra bi wesayîtanê zirxinan gîrîya ablûqa.
Mehlayanê Kurtalî û Fahrattîn Paşayî de polîsan hêrişê çalakwanan kerd, ciwanî kuçeyan ra vila bîyî.
